Besondere walvis | Die Vryburger
’n Besonder seldsame walvis spesie, die snoetdolfyn, het op ’n strand in die Oos-Kaap uitgespoel. Die walvis staan ook bekend as die baleinwalvis en leef in alle oseane maar is besonder skaars. Die walvisse is van die grootste spesies en beskik oor besondere vermoëns.
Die walvis kan met sy hele lyf, so groot as wat dit is, uit die water “spring” om weer met ’n reusagtige “duikslag” onder die water te verdwyn.
Die walvis is verlede week op ’n strand in Chinta-Oos gevind. Mnr. Kevin Cole, van die Oos-Londen Museum, sê dat daar weinig inligting beskikbaar is oor dié besondere spesie is en dat daar nog nie voorheen aan die Suid-Afrikaanse kus een waargeneem is nie. Yonder Hartsfees – 29 Augustus tot 1 September 2019 – Noord-Kaapland Sinode
Yonder gaan die Yonder Hartsfees in die tydgleuf van die Gariepfees aanbied. Nadat die Direksie van die Gariepfees aangekondig het dat hulle nie meer die Gariepfees gaan aanbied nie, het ons dit as ’n ideale geleentheid gesien om ’n fees aan te bied op die terrein van Yonder. Baie van ons gemeentes het staatgemaak op die Gariepfees as deel van hul fondsinsameling en nou is daar geen feeste nie.
Ons wil graag vir die mense van Kimberley wys dat ’n persoon met ’n gestremdheid ’n geleentheid vir die publiek kan aanbied wat niks kort van ’n ware fees is nie. Ons wil ’n geleentheid skep waar plaaslike talent kan skouers skuur met nasionale talent, waar plaaslike besighede ’n geleentheid kan kry om fondse te genereer hetsy deur verkope op die terrein of deur besigheid wat die besoekers na Kimberley bring.
Die feeskomitee is reeds saamgestel en menige rolspelers in die sakesektor van Kimberley is opgewonde om Yonder se hande te sterk en saam te werk om ’n sukses van die spesiale inisiatief te maak. Die fees gaan op Yonder se terrein aangebied word en sal ’n eg Noord-Kaapse geur en karakter hê onder die skadu van die Kameeldoringbome. Die organiseerders beplan ’n program wat die hele gesin betrek en vermaak, lekker kos, lekker musiek, kunstenaars en ’n jaarlikse kuier soos net Kimberley kan.
Die volledige program sal mettertyd aan u deurgegee word. “Save the Date 29 Augustus 2019 tot 1 September 2019”. Indien u enige navrae het, kontak gerus die kantoor by (053)841 0537 – Aletta of Chris Human sel:082 305 3846.
Tel: (053) 841-0532/7/8/9/Fax: 086 710 5957
PO Box 287, Kimberley.8300
(Jannie van Zyl – Direkteur Noordkaap Geestesgesondheidsvereniging)